1.pielikums

APSTIPRINĀTS

ar Jēkabpils novada domes

25.05.2023. lēmumu Nr.405

(protokols Nr.8, 6.§)

**Pašvaldībai piederošās nedzīvojamās telpas Nr. 001-211 ar kopējo platību 22,9 kvadrātmetri Smilšu ielā 2, Viesīte, Jēkabpils novads, būvē ar kadastra apzīmējumu 5615 001 0432 001, nomas tiesību izsoles noteikumi**

1. **Vispārīgie jautājumi**
2. Pašvaldībai piederošās nedzīvojamās telpas Nr. 001-211 ar kopējo platību 22,9 kv.mtr. Smilšu ielā 2, Viesīte, Jēkabpils novads, būvē ar kadastra apzīmējumu 5615 001 0432 001, nomas tiesību izsoles noteikumi (turpmāk – izsoles noteikumi) nosaka kārtību, kādā tiek rīkota nomas tiesību pirmā izsole Jēkabpils novada pašvaldībai piederoši nedzīvojamai telpai Nr. 001-211 ar kopējo platību 22,9 kv.mtr. Smilšu ielā 2, Viesīte, Jēkabpils novads, būvē ar kadastra apzīmējumu 5615 001 0432 001, (turpmāk – Nomas objekts), un nosolītājam tiek piešķirtas nomas tiesības uz Nomas objektu.
3. Izsoles sludinājums tiek publicēts Jēkabpils novada pašvaldības mājas lapā www.jekabpils.lv.
4. Ar izsoles noteikumiem, t.sk. ar nomas līguma projektu var iepazīties Jēkabpils novada pašvaldības mājas lapā <https://www.jekabpils.lv/lv/nomas-tiesibu-izsole>, Jēkabpils novada pašvaldības Klientu apkalpošanas nodaļā, Brīvības ielā 120, Jēkabpilī, Jēkabpils novadā, vai Jēkabpils novada Attīstības pārvaldē, Rīgas ielā 150A, Jēkabpilī, Jēkabpils novadā, katru darba dienu no plkst. 8.30 līdz plkst. 17.00.
5. Nomas objekta iznomātājs ir Jēkabpils novada pašvaldība, reģistrācijas Nr.90000024205, adrese: Brīvības iela 120, Jēkabpils, Jēkabpils nov., LV-5201. Izsoli organizē ar Jēkabpils novada domes 2023.gada 25. maija (protokols Nr.8, 6.§) lēmumu Nr. 405 “Par nedzīvojamo telpu nodošanu nomā un nomas tiesību izsoles noteikumu apstiprināšanu (Telpa 001-211, Smilšu iela 2, Viesīte)” izveidota un apstiprināta Nomas objekta nomas tiesību izsoles komisija (turpmāk – Komisija).
6. Nomas objekts tiek iznomāts ar mērķi biroja ierīkošanai.
7. **Izsoles veids, norises vieta un laiks**
8. Izsole ir atklāta un mutiska, ar augšupejošu soli.
9. Izsole notiek 2023.gada 21.jūnijā plkst. 9.00 Jēkabpils novada Attīstības pārvaldē, Rīgas ielā 150A, Jēkabpilī, Jēkabpils novadā, 1.stāvā, sēžu zālē.
10. Gadījumā, ja tiek rīkota atkārtota izsole, tad izsoles veidu, laiku, vietu, sākuma nomas maksu nosaka ar Jēkabpils novada domes lēmumu. Jēkabpils novada Attīstības pārvaldes Teritorijas plānošanas un īpašumu pārvaldīšanas nodaļa nodrošina izsoles sludinājuma publicēšanu izsoles noteikumos noteiktajos avotos un ievērojot normatīvajos aktos noteiktos termiņus.
11. Izsole notiek latviešu valodā. Izsoles dalībniekiem, kuri nepārvalda latviešu valodu, jānodrošina savs pārstāvis, kas pārvalda latviešu valodu, vai jānodrošina sava pārstāvība izsolē ar tulka palīdzību. Par tulka piedalīšanos izsolē izsoles dalībniekam jāinformē izsoles vadītājs, norādot tulka vārdu, uzvārdu, personas kodu.
12. **Nomas objekts**
13. Nomas objekts ir Jēkabpils novada pašvaldībai piederošā nedzīvojamā telpa Nr. 001-211 ar kopējo platību 22,9 kv.mtr. Smilšu ielā 2, Viesīte, Jēkabpils novads, būvē ar kadastra apzīmējumu 5615 001 0432 001.
14. Nomas objekts atrodas Jēkabpils novada Viesītes pilsētas teritorijā.
15. Nomas objekts atrodas Viesītes kultūras centa “Sēlija” telpās.
16. Ar Nomas objektu un ar tā saistīto informāciju var iepazīties, iepriekš sazinoties ar Jēkabpils novada Attīstības pārvaldes Teritorijas plānošanas un īpašumu pārvaldīšanas nodaļas nekustamā īpašuma speciālisti Ināru Erti, tālrunis saziņai 29458795.
17. **Nomas īpašie nosacījumi**
18. Nedzīvojamo telpu nomas līgums (turpmāk – nomas līgums) tiks slēgts uz 5 gadiem no līguma noslēgšanas dienas. Nomas maksa par Nomas objektu jāmaksā saskaņā ar nomas līguma nosacījumiem.
19. Papildus nomas maksai izsoles uzvarētājs veic vienreizēju maksājumu 242.00 *euro* apmērā, lai kompensētu Pašvaldībai pieaicinātā sertificēta vērtētāja atlīdzības summu par Nomas objekta tirgus nomas maksas noteikšanu 1,64 *euro/*m2 mēnesī bez pievienotās vērtības nodokļa, nodokļiem un nodevām, kas paredzēti normatīvajos aktos (tajā skaitā nekustamā īpašuma nodokli).
20. Nomas līguma projekts noteikts 1.pielikumā.
21. Nomas objektā ir elektroapgāde.
22. Papildus Nomas objekta nomas maksai, nomnieks apmaksā visus nodokļus un nodevas, kas paredzēti normatīvajos aktos (tajā skaitā nekustamā īpašuma nodokli).
23. Nomas objekts tiek iznomāts garāžas vajadzībām un Nomniekam par saviem līdzekļiem nepieciešams Nomas objektu uzturēt kārtībā.
24. Nomniekam nav tiesību nodot Nomas objektu vai tā daļu apakšnomā trešajām personām.
25. **Izsoles pretendentu pieteikumu iesniegšanas kārtība**
26. Par izsoles dalībnieku var būt jebkura persona, kura iesniedz pieteikumu šo noteikumu noteiktajā kārtībā un kura saskaņā ar spēkā esošajiem normatīvajiem aktiem var iegūt izsolāmās nomas tiesības (turpmāk – Pretendents).
27. Pieteikums dalībai izsolē jāiesniedz Jēkabpils novada pašvaldības Klientu apkalpošanas nodaļā Brīvības ielā 120, Jēkabpilī, Jēkabpils novadā, vai, ja pieteikumu iesniedz parakstītu ar drošu elektronisko parakstu iesūtot to uz elektronisko pasta adresi: pasts@jekabpils.lv vai attistibas.parvalde@jekabpils.lv līdz 2023.gada 16.jūnijam plkst.17.00.
28. Pieteikumā, kura saturs noteikts izsoles noteikumu 2.pielikumā, Pretendents norāda:
	1. fiziska persona – vārdu, uzvārdu, personas kodu, deklarētās dzīvesvietas adresi, juridiska persona, arī personālsabiedrība, – nosaukumu (firmu), reģistrācijas numuru un juridisko adresi;
	2. nomas tiesību pretendenta pārstāvja vārdu, uzvārdu un personas kodu (ja ir);
	3. oficiālo elektronisko adresi, ja ir aktivizēts tās konts, vai elektroniskā pasta adresi;
	4. Nomas objekta adrese, kadastra apzīmējums, platība un Nomas objekta izmantošanas mērķis;
	5. nomas tiesību pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.
	6. apliecinājumu, ka:
		1. ir iepazinies ar Nomas objekta nomas tiesību izsoles noteikumiem, t.sk. ar mutiskas izsoles norises kārtību;
		2. Pretendentam ir zināms Nomas objekta stāvoklis un piekrīt to nomāt saskaņā ar normatīvo aktu, nomas līguma un Nomas objekta nomas tiesību izsoles noteikumiem;
		3. Pretendentam ir skaidras un saprotamas Pretendenta tiesības un pienākumi, kas ir noteikti Nomas objekta nomas tiesību izsoles noteikumos, tajā skaitā nomas līgumā un normatīvajos aktos, tiem piekrīt un iebildumus neceļ;
		4. Pretendentam uz pieteikuma iesniegšanas dienu nav neizpildītu maksājumu saistību par līgumiem un/vai nav tiesvedība civillietā ar Jēkabpils novada pašvaldību, vai tās iestādi (struktūrvienību), vai Jēkabpils novada domes dibinātu kapitālsabiedrību, tai skaitā, Pretendents apliecina, ka tas nav atzīstams par nelabticīgu nomnieku, ievērojot noteikumos noteiktos kritērijus;
		5. Pretendentam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu, kas lielāki par 150 euro, tostarp nekustamā īpašuma nodokļu parādu;
		6. piekrīt/nepiekrīt (nevajadzīgo svītrot) savu personas datu (telefona numura, oficiālās elektroniskās adreses, ja ir aktivizēts tās konts, vai elektroniskās pasta adreses (ja ir)) apstrādei informācijas nosūtīšanai un saziņai saskaņā ar pretendentam sniegto un Jēkabpils novada pašvaldības privātuma politikā iekļauto (www.jekabpils.lv sadaļa Privātuma politika) informāciju un, ka ir iepazinies ar Jēkabpils novada pašvaldības privātuma politikā iekļauto informāciju.
29. Pieteikumam Pretendents pievieno:
	1. drošības naudas iemaksu apliecinošu dokumentu (internetbankas maksājuma dokumentu);
	2. pilnvaru pārstāvēt Pretendentu izsolē, ja Pretendentu pārstāv persona, kuras pārstāvības tiesības nav norādītas Uzņēmumu reģistra vai ārvalstu reģistra izsniegtajā izziņā.
30. Pirms pieteikuma par piedalīšanos izsolē iesniegšanas, Pretendents iemaksā kādā no Jēkabpils novada pašvaldības kontiem:

|  |  |
| --- | --- |
| **AS „SEB banka”**Kods: UNLALV2XKonts: LV87UNLA0009013130793 | **AS „Swedbank”**Kods: HABALV22Konts: LV75HABA0001401057077 |
| **AS „Citadele banka”**Kods: PARXLV22Konts: LV29PARX0001051430001 | **AS „Luminor Bank”**Kods: RIKOLV2XKonts: LV22RIKO0002013192223 |

* 1. drošības naudu 10,00 *euro* (desmit eiro un 00 centi) apmērā (maksājuma uzdevumā norāda šādu informāciju: drošības nauda nomas tiesību izsolei (Telpa Nr. 001-211 ar kopējo platību 22,9 kv.mtr. Smilšu ielā 2, Viesīte).
1. Izsolei iemaksātā drošības nauda, slēdzot nomas līgumu, tiek izmantota līguma saistību nodrošināšanai.
2. Pirmspēdējās augstākās cenas nosolītājam drošības naudu atmaksā pēc Nomas tiesību izsoles rezultātu apstiprināšanas un nomas līguma noslēgšanas, ja nomas līgumu noslēdz Pretendents, kurš ir nosolījis visaugstāko cenu.
3. Pretendentiem, kuri nav nosolījuši izsoles objektu vai ir izslēgti kandidātu atlasē, tiek atmaksāta drošības nauda. Drošības nauda netiek atmaksāta noteikumos noteiktajos gadījumos. Drošības nauda Pretendentiem tiek atmaksāta 10 darba dienu laikā pēc tam, kad saņemts iesniegums drošības naudas atmaksai.
4. Drošības nauda Pretendentam netiek atmaksāta, ja:
	1. Pretendents ir sniedzis nepatiesas ziņas un tādēļ netiek iekļauts izsoles dalībnieku sarakstā vai tiek no tā izslēgts;
	2. Pretendents vai tā pilnvarotā persona nav ieradusies uz izsoli un/vai atteikusies no dalības izsolē;
	3. izsoles dalībnieks neparakstās par savu pēdējo nosolīto nomas maksu;
	4. Nosolītājs neparaksta nomas līgumu;
	5. Pretendents ir veicis darbības, kas bijušas par pamatu atzīt izsoli par spēkā neesošu;
	6. citos šajos noteikumos noteiktajos gadījumos.
5. Iesniegtais pieteikums un pielikumi Pretendentam netiek atgriezti.
6. Pieteikumam un tā pielikumiem jābūt cauršūtiem tā, lai nebūtu iespējams nomainīt lapas. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts sanumurēto un cauršūto lapu skaits (ar cipariem un vārdiem), ko ar savu parakstu, tā atšifrējumu, amata nosaukumu, vietu, datumu un Pretendenta zīmoga nospiedumu (ja tāds ir) apliecina Pretendents vai persona, kurai ir atbilstošas pārstāvības tiesības. Apliecinājuma uzraksta izvietojumam ir jāsaskaras ar cauršūto lapu uzlīmi.
7. Dokumenti iesniedzami latviešu valodā. Ja dokuments nav latviešu valodā, tam pievieno notariāli apliecinātu tulkojumu latviešu valodā.
8. Iesniegtajiem dokumentiem jābūt noformētiem atbilstoši Dokumentu juridiskā spēka likumam, Ministru kabineta 2018.gada 4.septembra noteikumiem Nr. 558 „Dokumentu izstrādāšanas un noformēšanas kārtība”, šo noteikumu un citu normatīvo aktu prasībām.
9. Ar pieteikuma iesniegšanu ir uzskatāms, ka Pretendents:
	1. piekrīt izsoles noteikumiem un nomas līguma nosacījumiem;
	2. piekrīt Iznomātāja un Komisijas veiktajai personas datu apstrādei nomas līguma noslēgšanas mērķim un iesniegtās informācijas atbilstības pārbaudei;
	3. piekrīt, ka Komisija saziņai ar Pretendentu izmantos Pretendenta pieteikumā norādīto elektroniskā pasta adresi bez droša elektroniskā paraksta.
10. Par nelabticīgu nomnieku noteikumu izpratnē atzīstams:
	1. nomas tiesību pretendents pēdējā gada laikā no pieteikuma iesniegšanas nav labticīgi pildījis ar iznomātāju noslēgtajā līgumā par īpašuma lietošanu noteiktos nomnieka pienākumus – tam ir bijuši vismaz trīs maksājumu kavējumi, kas kopā pārsniedz vienu nomas maksas aprēķina periodu;
	2. iznomātājam zināmi publiskas personas nekustamā īpašuma uzturēšanai nepieciešamo pakalpojumu maksājumu parādi;
	3. nomas tiesību pretendentam ir jebkādas citas būtiskas neizpildītas līgumsaistības pret iznomātāju.
11. **Pretendentu pieteikumu izvērtēšanas kārtība**
12. Komisija slēgtā, bez Pretendentu piedalīšanās izvērtē Pretendentu pieteikumu atbilstību noteikumos un normatīvajos aktos noteiktajām prasībām.
13. Komisija lēmumu par Pretendenta iekļaušanu vai neiekļaušanu izsoles dalībnieku reģistrā un organizēto izsoli nosūtīta uz Pretendenta norādīto elektroniskā pasta adresi ne vēlāk kā 1 (vienu) darba dienu pirms noteiktās izsoles dienas.
14. Komisija sastāda izsoles dalībnieku reģistru saņemto pieteikumu saņemšanas secībā, iekļaujot tajā Pretendentus, kuri atbilst šajos noteikumos izvirzītajām prasībām.
15. Izsoles dalībnieku reģistrā norāda vismaz šādas ziņas: dalībnieka kārtas numuru, pieteikuma saņemšanas datumu un laiku (ja iespējams konstatēt), komersanta nosaukumu, reģistrācijas numuru, bet ja pieteikumu dalībai izsolē ir pieteikusi fiziska persona: vārdu uzvārdu, personas kodu, kā arī pretendenta pārstāvja vārdu un uzvārdu.
16. Ja Pretendents nav izpildījis izsoles priekšnoteikumus, Pretendentu neiekļauj izsoles dalībnieku reģistrā.
17. Ja Pretendents atbilst Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 14.punktam, Komisija Pretendentu izsoles dalībnieku reģistrā neiekļauj.
18. Pieteikumu neizskata vai izslēdz no izsoles dalībnieku reģistra, ja pieteikumā nav iekļauta šo noteikumu [25.punktā](https://likumi.lv/ta/id/297295#p29) minētā informācija un/vai nav pievienoti šo noteikumu 26.punktā norādītie dokumenti, komisija pieņem lēmumu par nomas tiesību pretendenta izslēgšanu no dalības mutiskā izsolē un pieteikumu neizskata.
19. Komisija ir tiesīga jebkurā laikā pārbaudīt Pretendentu sniegtās ziņas. Ja tiek atklāts, ka Pretendents ir sniedzis nepatiesas ziņas, Pretendents netiek iekļauts izsoles dalībnieku reģistrā vai Pretendents, kurš ir reģistrēts izsoles dalībnieku reģistrā, tiek no tā izslēgts, zaudējot tiesības piedalīties izsolē. Šādā gadījumā netiek atmaksāta Pretendenta iemaksātā drošības nauda. Komisijas lēmums par Pretendenta izslēgšanu no izsoles dalībnieku reģistra, tiek nosūtīts uz Pretendenta norādīto elektroniskā pasta adresi.
20. Ziņas par saņemtajiem Pretendentu pieteikumiem, kā arī par izsoles dalībnieku reģistrā reģistrētajiem izsoles dalībniekiem, netiek izpaustas līdz izsoles sākumam.
21. **Nomas objekta nosacītā nomas maksa**
22. Saskaņā ar sabiedrības ar ierobežotu atbildību “LINIKO”, reģistrācijas Nr. 55403012911, sertificēta nekustamā īpašuma vērtētāja Ivara Šapkina (LĪVA profesionālās kvalifikācijas sertifikāts Nr. 131, 2023.gada 22.maija vērtējumu Nr. 23-163, Nomas objekta 2023.gada 19.maijā iespējamā nomas maksa ir 1,64 *euro/*m2 mēnesī. Papildus tirgus nomas maksai nomnieks apmaksā visus nodokļus un nodevas, kas paredzēti normatīvajos aktos (tajā skaitā nekustamā īpašuma nodokli).
23. Izsoles solis ir 0,05 *euro*/m2 (00 eiro un 5 centi) mēnesī.
24. Noma ir ar pievienotās vērtības nodokli apliekams darījums.
25. **Izsoles norise, rezultātu paziņošana un apstiprināšana**
26. Izsole notiek sēdē, kurā piedalās Komisija un Pretendenti, kuri iekļauti izsoles dalībnieku reģistrā (turpmāk – Izsoles dalībnieki) vai to pilnvarotās personas.
27. Izsoli vada un kārtību izsoles laikā nodrošina Komisijas priekšsēdētājs, bet viņa prombūtnes laikā kāds no Komisijas locekļiem.
28. Izsoles gaitu protokolē Komisijas loceklis, kas veic arī Komisijas sekretāra pienākumus.
29. Izsoles dalībnieki vai to pilnvarotās personas pirms izsoles sākuma ar parakstu apliecina, ka ir iepazinušies ar izsoles noteikumiem, ja tas jau nav apliecināts pieteikumā par piedalīšanos izsolē (nomas objektam).
30. Izsoles dalībnieki vai to pilnvarotās personas izsoles telpā pirms izsoles sākuma uzrāda personu apliecinošu dokumentu un viņiem izsniedz dalībnieka numuru, kas atbilst izsoles dalībnieku sarakstā norādītajam kārtas numuram.
31. Ja Izsoles dalībnieks vai viņa pilnvarotā persona nevar uzrādīt personu apliecinošu dokumentu, tiek uzskatīts, ka Izsoles dalībnieks uz izsoli nav ieradies. Šādā gadījumā Pretendentam netiek atmaksāta drošības nauda.
32. Izsoles vadītājs pārliecinās par izsoles dalībnieku reģistrā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tas tiek ierakstīts izsoles protokolā, un par to izdara attiecīgu atzīmi izsoles dalībnieku reģistrā.
33. Pilnvaroto personu darbības izsolē ir saistošas Izsoles dalībniekiem. Pilnvaroto personu atsaukšana vai aizstāšana ar citu Izsoles dalībnieka pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
34. Izsoles vadītājs atklāj izsoli, raksturo Nomas objektu, paziņo Nomas objekta sākotnējo viena kvadrātmetra maksas apmēru mēnesī, izsoles soli par kādu viena kvadrātmetra mēneša sākotnējo nomas maksu var pārsolīt, sniedz atbildes uz Izsoles dalībnieku jautājumiem, ja tādi ir.
35. Uzsākot izsoli, izsoles vadītājs jautā, vai kāds nevēlas pārsolīt noteikto Nomas objekta sākotnējo viena kvadrātmetra nomas maksu mēnesī. Katru pārsolījumu atzīmē izsoles protokolā, norādot Izsoles dalībnieku, tā numuru.
36. Ja uz izsoli ir ieradies tikai viens izsoles dalībnieks, par nosolītāju ir atzīstams vienīgais izsoles dalībnieks, kurš Nomas objekta nomu iegūst par Nomas objekta sākotnējo viena kvadrātmetra nomas maksu mēnesī.
37. Izsoles dalībnieki solīšanas procesā paceļ savu dalībnieka numuru. Solīšana notiek pa vienam izsoles solim.
38. Izsoles vadītājs atkārto solītāja dalībnieka numuru un piedāvāto viena kvadrātmetra mēnesī nomas maksu. Ja neviens no Izsoles dalībniekiem augstāku piedāvāto viena kvadrātmetra mēnesī nomas maksu nepiedāvā, izsoles vadītājs trīs reizes atkārto pēdējo piedāvāto augstāko viena kvadrātmetra nomas maksu mēnesī un fiksē to ar āmura piesitienu un pēc tam pārsolījumus vairs nepieņem. Piedalīties solīšanā var līdz āmura trešajam piesitienam. Trešais āmura piesitiens noslēdz nomas tiesību iegūšanu.
39. Ja vairāki solītāji reizē sola vienādu viena kvadrātmetra mēnesī nomas maksu un neviens to nepārsola, tad priekšroka dodama solītājam, kas Izsoles dalībnieku reģistrā reģistrēts ar mazāku kārtas numuru.
40. Izsoles dalībnieku reģistrā ieraksta solītāja vārdu un uzvārdu, Pretendenta nosaukumu, kuru solītājs pārstāv, solītāja pēdējo nosolīto viena kvadrātmetra nomas maksu mēnesī.
41. Izsoles dalībnieks ar parakstu izsoles dalībnieku reģistrā apstiprina savu pēdējo solīto viena kvadrātmetra mēnesī nomas maksu. Ja Izsoles dalībnieks atsakās parakstīties, par to tiek izdarīta atzīme izsoles dalībnieku reģistrā, un šādā gadījumā viņam neatmaksā drošības naudu.
42. Ja Izsoles dalībnieks atsakās parakstīties Izsoles dalībnieku reģistrā 64.punktā noteiktajos laikos par pēdējo savu nosolīto mēneša maksu, par to tiek izdarīta atzīme izsoles dalībnieku reģistrā, un šādā gadījumā viņam neatmaksā drošības naudu. Šādā gadījumā Nomas objekta tiesības iegūst nākamais Izsoles dalībnieks, kurš ir solījis nākamo augstāko mēneša nomas maksu par viena kvadrātmetra nomu.
43. Izsoles beigās Izsoles vadītājs paziņo, ka izsole pabeigta un nosauc visaugstāko nosolīto viena kvadrātmetra nomas maksu mēnesī un Izsoles dalībnieku, kurš nosolījis augstāko viena kvadrātmetra mēnesī nomas maksu (turpmāk – Nosolītājs).
44. Izsoles rezultātus apstiprina Jēkabpils novada dome. Izsoles rezultāti tiek publicēti Jēkabpils novada pašvaldības mājas lapā [www.jekabpils.lv](http://www.jekabpils.lv).
45. Izsolāmo nomas tiesību Nosolītājs iegūst tiesības slēgt nomas līgumu ar Iznomātāju pēc Jēkabpils novada domes lēmuma pieņemšanas par izsoles rezultātu apstiprināšanu.
46. Jēkabpils novada Attīstības pārvaldes jurists, pēc izsoles rezultātu apstiprināšanas Nosolītājam nosūta nomas līguma projektu parakstīšanai.
47. **Nomas līguma noslēgšanas kārtība**
48. Nosolītājs 10 (desmit) darba dienu laikā no nomas līguma projekta nosūtīšanas dienas paraksta nomas līgumu, vai rakstiski paziņo par atteikumu slēgt nomas līgumu.
49. Ja Nosolītājs neparaksta nomas līgumu noteiktajā termiņā un neiesniedz attiecīgu atteikumu ir uzskatāms, ka Nosolītājs ir atteicies no nomas līguma slēgšanas. Šādā gadījumā netiek atgriezta iemaksātā drošības nauda un viņš zaudē izsolāmo mantu saskaņā ar noteikumos noteiktajiem nosacījumiem.
50. Gadījumā, ja Nosolītājs no nomas līguma slēgšanas atsakās, tad pēdējais pārsolītais Izsoles dalībnieks stājas Nosolītāja vietā un attiecīgi tam tiek piedāvāts slēgt nomas līgumu. Iznomātājs 10 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu Jēkabpils novada pašvaldības mājas lapā [www.jekabpils.lv](http://www.jekabpils.lv).
51. Izsoles dalībnieks, kurš piedāvājis nākamo augstāko viena kvadrātmetra nomas maksu mēnesī un kurš stājies Nosolītāja vietā un piekrīt parakstīt nomas līgumu par paša nosolīto augstāko viena kvadrātmetra nomas maksu mēnesī, 10 (desmit) darba dienu laikā no nomas līguma projekta nosūtīšanas dienas paraksta nomas līgumu vai rakstiski paziņo par atteikumu slēgt nomas līgumu. Ja Izsoles dalībnieks, kurš piedāvājis nākamo augstāko viena kvadrātmetra nomas maksu mēnesī un kurš stājies Nosolītāja vietā neparaksta nomas līgumu noteiktajā termiņā vai rakstiski nepaziņo par atteikumu slēgt nomas līgumu ar iznomātāju, ir uzskatāms, ka pretendents no nomas līguma slēgšanas ir atteicies, un rīkojama jauna nomas tiesību izsole. Šādā gadījumā netiek atgriezta iemaksātā drošības nauda un viņš zaudē izsolāmo mantu saskaņā ar noteikumos noteiktajiem nosacījumiem.
52. Nosolītājs Nomas objekta nodošanas – pieņemšanas aktu paraksta nomas līgumā noteiktajā kārtībā.
53. Neatmaksātā drošības nauda tiek ieskaitīta Jēkabpils novada pašvaldības budžetā.
54. **Nenotikusi izsole, spēkā neesoša izsole un atkārtota izsole**
55. Izsole atzīstama par nenotikušu:
	1. ja izsoles dalībnieku reģistrā nav iekļauts vai uz izsoli nav ieradies dalībnieks;
	2. ja izsolē piesakās vairāki Pretendenti un neviens Pretendents nepārsola izsoles sākumcenu;
	3. ja neviens no izsoles dalībniekiem, kuri ieguvuši tiesības slēgt nomas līgumu, atbilstoši noteiktajai kārtībai neparaksta nomas līgumu.
56. Izsole tiek atzīta par spēkā neesošu un tiek rīkota atkārtota izsole:
	1. ja izsole tikusi izziņota, neievērojot izsoles noteikumus;
	2. ja tiek atzīts, ka kāda dalībnieka piedalīšanās izsolē noraidīta nepamatoti vai neatbilstoši noraidīts kāds pārsolījums;
	3. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
	4. ja izsolāmo mantu iegūst persona, kurai nav bijušas tiesības piedalīties izsolē.
57. Atkārtota izsole tiek rīkota izsoles noteikumu noteiktajā kārtībā.

1. **Izsoles komisijas tiesības un pienākumi**
2. Komisija ir atbildīga par izsoles norisi un ar to saistīto lēmumu pieņemšanu.
3. Komisijas darbu vada tās priekšsēdētājs, bet viņa prombūtnes laikā kāds no komisijas locekļiem.
4. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes, nodrošina izsoles norisi atbilstoši normatīvo aktu prasībām.
5. Izsoles norises dokumentēšanu nodrošina Komisijas loceklis, kas veic arī Komisijas sekretāra pienākumus.
6. Komisijai ir šādi pienākumi:
	1. nodrošināt izsoles norisi;
	2. nodrošināt izsoles dokumentu sagatavošanu, izsoles gaitas protokolēšanu;
	3. izvērtēt Pretendentu iesniegtos pieteikumus saskaņā ar normatīvo aktu un noteikumu prasībām;
	4. sniegt atbildes uz jautājumiem par izsoli;
	5. nodrošināt normatīvajos aktos noteiktās informācijas publicēšanu;
	6. veikt citas darbības, kas noteiktas normatīvajos aktos.
7. Pirms izsoles sākuma Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti kāda konkrēta Pretendenta izvēlē vai darbībā, vai ka viņi ir saistīti ar tiem.
8. Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem.
9. Komisija pieņem lēmumus ar vienkāršu klātesošo balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
10. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli var fiksēt sēdes protokolā un viņš šādā gadījumā nav atbildīgs par Komisijas pieņemto lēmumu.
11. Izsoles noslēguma protokolā norāda vismaz šādu informāciju:
	1. Iznomātāja rekvizīti, izsoles veids, nomas tiesību priekšmets;
	2. datums, kad publicēts sludinājums par izsoli;
	3. izsoles Komisijas sastāvs un tās izveidošanas pamatojums;
	4. pretendentiem izvirzītās prasības;
	5. izsoles sākumcena;
	6. pieteikumu iesniegšanas termiņš un mutiskās izsoles vieta, datums un laiks;
	7. pieteikumus iesniegušo pretendentu vārds, uzvārds vai nosaukums, un citi šo personu identificējošie dati;
	8. solīšanas gaitu;
	9. tā Pretendenta nosaukums, ar kuru nolemts slēgt nomas līgumu, nomas maksas apmērs un līguma darbības termiņš;
	10. pamatojums lēmumam par Pretendenta izslēgšanu no dalības izsolē;
	11. lēmuma pamatojums, ja iznomātājs pieņēmis lēmumu pārtraukt izsoli;
	12. cita informācija, kas noteikta šajos noteikumos, normatīvajos aktos.
12. Komisija nodrošina, ka izsoles noslēguma protokols ir pieejams pretendentiem 3 (trīs) darba dienu laikā no Jēkabpils novada domes lēmuma pieņemšanas par izsoles rezultātu apstiprināšanu.
13. **Sūdzību izskatīšana**
14. Pretendenti var iesniegt sūdzības par izsoles komisijas darbu Jēkabpils novada domes priekšsēdētājam, bet viņa prombūtnes laikā priekšsēdētāja vietniekam, ne vēlāk kā 2 (divu) darba dienu laikā pēc izsoles. Ja sūdzība iesniegta pēc noteiktā termiņa, tā netiek izskatīta un tiek atgriezta iesniedzējam.

Pielikumā: 1. Nedzīvojamo telpu nomas līguma projekts uz 4 lpp.

 2. Pieteikums dalībai mutiskā izsolē uz 2 lpp.

Sēdes vadītājs

Domes priekšsēdētāja vietnieks izglītības un kultūras jautājumos A.Žuks

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

1.pielikums

pie pašvaldībai piederošās nedzīvojamās telpas Nr. 001-211

 ar kopējo platību 22,9 kvadrātmetri Smilšu ielā 2, Viesīte, Jēkabpils novads,

 būvē ar kadastra apzīmējumu 5615 001 0432 001,

nomas tiesību izsoles noteikumiem

**Nedzīvojamo telpu nomas līgums**

*par nedzīvojamo telpu,* *būvē ar kadastra apzīmējumu 5615 001 0432 001,* *Smilšu iela 2, Viesīte, Jēkabpils novads, Nr.001-211 -22,9m2 platībā*

Jēkabpils novadā *Līguma datums ir pēdējā pievienotā droša elektroniskā paraksta un tā laika zīmoga datums*

**Jēkabpils novada pašvaldība**, nodokļu maksātāja reģistrācijas Nr. 90000024205, Brīvības iela 120, Jēkabpils, Jēkabpils novads, LV – 5201, kuras vārdā saskaņā ar Pašvaldību likumu un Jēkabpils novada pašvaldības nolikumu rīkojas domes priekšsēdētājs Raivis Ragainis, (turpmāk tekstā – Iznomātājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, nodokļu maksātāja reģistrācijas Nr.\_\_\_\_\_\_\_\_\_\_\_\_\_\_\_\_\_\_, ko saskaņā ar Nolikumu pārstāv \_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā – Nomnieks), no otras puses, kopā sauktas Puses,

pamatojoties uz Jēkabpils novada domes 2023.gada \_\_\_\_\_\_\_\_\_\_\_ lēmumu Nr.\_\_\_\_\_, noslēdza šādu nedzīvojamo telpu nomas līgumu, turpmāk Līgums:

1. **LĪGUMA PRIEKŠMETS**
	1. Iznomātājs iznomā un nodod, bet Nomnieks saskaņā ar Līguma noteikumiem pieņem atlīdzības lietošanā nedzīvojamo telpu Nr.001-211 ar kopējo platību 22,9 kvadrātmetri Smilšu ielā 2, Viesīte, Jēkabpils novads, būvē ar kadastra apzīmējumu 5615 001 0432 001, (turpmāk tekstā – Telpas).
	2. Telpas atrodas Ēkas 1.stāvā, saskaņā ar tehniskās inventarizācijas telpu plānu (Pielikums Nr.1).
	3. Telpas tiek nodotas lietošanai ar mērķi: biroja vajadzībām.
	4. Telpas tiek nodotas nomas lietošanā ar visiem to piederumiem – elektroapgādi, siltumapgādi un centralizēto ūdens apgādi.
	5. Telpas tiek nodotas ar pieņemšanas – nodošanas aktu 10 (desmit) dienu laikā no Līguma spēkā stāšanās dienas. Nomnieks ir iepazinies, un tam ir zināms Telpu pašreizējais tehniskais stāvoklis uz Līguma noslēgšanas dienu, Nomnieks nav izteicis par to nekādus iebildumus.
2. **LĪGUMA TERMIŅŠ**
	1. Līgums stājas spēkā ar tā abpusēju parakstīšanas brīdi un tiek noslēgts uz 5 (pieciem) gadiem.
	2. Līgums var tikt pagarināts, ja Nomnieks iesniedzis Iznomātājam rakstisku iesniegumu par Līguma termiņa pagarināšanu ne vēlāk kā 1 (vienu) mēnesi pirms Līguma saistību termiņa beigām, un Iznomātājs ir piekritis Līguma pagarināšanai.
3. **NOMAS MAKSA UN NORĒĶINU KĀRTĪBA**
	1. Nomas maksa par Līguma 1.1.punktā minēto Telpu lietošanu tiek noteikta \_\_\_\_\_\_\_\_\_\_\_\_\_\_\_ *euro* **(\_\_\_\_\_\_\_\_\_\_\_\_\_\_\_ eiro \_\_ centi) mēnesī.** Nomas maksā neietilpst pievienotās vērtības nodoklis, kuru Nomnieks maksā papildus, valsts noteiktā apmērā, vienlaicīgi ar nomas maksu.
	2. Par ar Telpu nomu saistīto pakalpojumu maksa, ja tādi pakalpojumi tiek nodrošināti ar Iznomātajā starpniecību - elektroenerģijas izmantošanu, siltumapgādi, ūdensapgādi un kanalizāciju, atkritumu apsaimniekošanu u.c. tiek noteikta saskaņā ar skaitītāju rādījumiem un/vai atbilstoši pakalpojumu sniedzēju noteiktajiem tarifiem.
	3. Nomnieks maksā 3.1. un 3.2. punktā noteikto maksu pārskaitot naudas līdzekļus Iznomātāja norēķinu kontā uz Iznomātāja atsevišķi izsniegtu rēķinu pamata līdz nākošā mēneša 15.datumam. Rēķini tiek sagatavoti elektroniski bez rekvizīta "paraksts" ar atsauci uz Līgumu kā spēkā esošu attaisnojošu dokumentu. Rēķins tiek nosūtīts uz Nomnieka elektroniskā pasta adresi (E-pasta adresi: **\_\_\_\_\_\_\_\_\_\_\_\_\_)**.
	4. Par Līguma 3.1.un 3.2. punktā minēto maksājumu termiņu kavējumu Iznomātājs aprēķina līgumsodu 0,1% apmērā no kavētās maksājuma summas par katru kavējuma dienu, bet ne vairāk kā 10% no gada nomas maksas apmēra, kas ir spēkā līgumsoda pieprasījuma brīdī.
	5. Līguma darbības laikā Nomnieks maksā visus nodokļus un nodevas, kas paredzēti normatīvajos aktos.
	6. Nomnieks uz Iznomātāja atsevišķi izsniegta rēķina pamata, mēneša laikā no Līguma abpusējas parakstīšanas veic vienreizēju kompensāciju **\_\_\_ *euro* (\_\_\_\_\_\_\_\_\_ eiro un \_\_ centi)** apmērā, lai kompensētu Iznomātāja pieaicinātā sertificēta vērtētāja atlīdzības summu par Telpu nomas tirgus nomas maksas noteikšanu. Rēķins tiek sagatavots elektroniski bez rekvizīta „paraksts” ar atsauci uz Līgumu kā spēkā esošu attaisnojošu dokumentu. Rēķins tiek nosūtīts uz Nomnieka 3.3.puktā norādīto elektroniskā pasta adresi.
	7. Iznomātājam ir tiesības, rakstiski nosūtot Nomniekam attiecīgu paziņojumu, vienpusēji mainīt nomas maksas apmēru bez grozījumu izdarīšanas Līgumā:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 procentus. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
		3. reizi gadā nākamajam nomas periodam, ja ir mainījušies Iznomātāja nomas objekta plānotie pārvaldīšanas izdevumi;
		4. ja normatīvie akti paredz citu nomas maksas apmēru vai nomas maksas aprēķināšanas kārtību;
		5. ja izdarīti grozījumi normatīvajos aktos par publiskas personas īpašumu nomas maksas aprēķināšanas kārtību.
	8. Visi maksājumi, kas izriet no šī Līguma, tiks uzskatīti par samaksātiem dienā, kad nauda būs ieskaitīta Iznomātāja izsniegtā rēķinā norādītājā bankas kontā.
4. **IZNOMĀTĀJA TIESĪBAS UN PIENĀKUMI**
	1. Iznomātāja tiesības:
		1. Nomnieka pārstāvja klātbūtnē pārbaudīt Telpu stāvokli un Telpu lietošanu atbilstoši ekspluatācijas noteikumiem, iepriekš saskaņojot ar Nomnieku pārbaudes laiku;
		2. avārijas gadījumos (ugunsgrēks, eksplozija, applūdināšana) iekļūt bez Nomnieka atļaujas iznomātajās telpās jebkurā diennakts laikā. Nomniekam ir jānodrošina, lai Telpas būtu pieejamas arī Nomnieka prombūtnes laikā;
		3. uzsākt, veikt un pabeigt Ēkas kārtējos (kosmētiskos) remontdarbus vai rekonstrukciju, informējot par darba izpildes termiņiem Nomnieku, ja šie remontdarbi traucē Nomniekam izmantot Telpas.
	2. Iznomātāja pienākumi:
		1. netraucēt Nomniekam lietot Telpas visa šī Līguma darbības laikā;
		2. nodrošināt Nomnieku ar visiem tiem komunālajiem pakalpojumiem, kuru saņemšana ir vai būs atkarīga no Iznomātāja.
5. **NOMNIEKA TIESĪBAS UN PIENĀKUMI**
	1. Nomnieka tiesības:
		1. lietot iznomātās Telpas visa Līguma darbības laikā atbilstoši Līgumā paredzētajam mērķim;
		2. Reklāmas/izkārtnes izvietošana uz Ēkas fasādes, saskaņojot to ar atbilstošām valsts un/vai pašvaldības iestādēm un Iznomātāju;
		3. šī Līguma termiņam beidzoties, paņemt no Telpām savas ievietotās mēbeles, ierīces un citas iekārtas, kas ir atdalāmas un nepasliktina Telpu stāvokli salīdzinājumā ar to stāvokli, kāds pastāvēja Līguma noslēgšanas brīdī.
	2. Nomnieks nav tiesīgs:
		1. nodot Telpas vai to daļu trešajai personai apakšnomā, ieķīlāt nomas tiesības, slēgt sadarbības līgumus vai cita veida līgumus, kuru rezultātā trešā persona iegūtu tiesības uz Telpu vai to daļu pilnīgu vai daļēju lietošanu;
		2. veikt Telpu pārbūvi, pārplānošanu, izbūvi un ierīču pārtaisi bez projekta dokumentācijas rakstiskas saskaņošanas ar Iznomātāju un attiecīgajām valsts un/vai pašvaldību iestādēm;
		3. pirms Līguma termiņa beigām patvaļīgi atstāt Telpas.
	3. Nomnieka pienākumi:
		1. visa Līguma darbības laikā uzturēt Telpas lietošanai derīgā stāvoklī atbilstoši Latvijas Republikā spēkā esošo normatīvo aktu prasībām, nepieļaujot Telpas tehniskā un vispārējā stāvokļa pasliktināšanos.
		2. saudzīgi attiekties pret Ēku un tai pieguļošo teritoriju, kurā atrodas Telpas. Ar savu darbību netraucēt citu nomnieku un/vai īrnieku rīcībā nodoto telpu lietošanu, kas atrodas šajā Ēkā;
		3. avāriju gadījumos nekavējoties ziņot par to Iznomātājam un attiecīgajai iestādei, kas sniedz attiecīgos pakalpojumus, kā arī veikt nekavējošus pasākumus avārijas novēršanai;
		4. nekavēt Iznomātājam vai tā pārstāvjiem veikt Telpas tehnisko pārbaudi un nodrošināt Nomnieka pārstāvja piedalīšanos;
		5. segt Iznomātājam visus zaudējumus, kuri radušies Nomnieka vainas vai neuzmanības dēļ;
6. **PUŠU ATBILDĪBA**
	1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā Puse nevarēja ne paredzēt, ne novērst, ne ietekmēt un par kuru rašanos tās nenes atbildību, tas ir stihiskas nelaimes, kara darbība, blokāde, civiliedzīvotāju nemieri, streiki.
	2. Ja nepārvaramas varas apstākļu dēļ ēka vai Telpa tiek pilnīgi iznīcinātas, Līgums tiek izbeigts. Ja bojājumi mazāki par 30% no Ēkas vai Telpas vērtības, Līgums paliek spēkā un Iznomātājam jānovērš Telpas bojājumi.
	3. Iznomātājs nav atbildīgs par jebkādu zaudējumu atlīdzību Nomniekam, ja Nomnieks tīši, aiz nevērības vai aiz nolaidības ir pieļāvis zaudējuma rašanos savā valdījumā esošām lietām, Telpai un tās tehniskajām komunikācijām.
	4. Nomnieks ir atbildīgs par zaudējumu rašanos Iznomātājam, kurus radījušas ar Nomnieka darbību saistītās trešās personas rīcības.
7. **LĪGUMA IZBEIGŠANA UN TELPU ATBRĪVOŠANA**
	1. Iznomātājs ir tiesīgs vienpusēji izbeigt Līgumu, rakstiski informējot Nomnieku 1 (vienu) mēnesi iepriekš, neatlīdzinot Nomnieka zaudējumus, ja:
		1. Nomnieka darbības dēļ tiek bojātas nomas lietošanā nodotās Telpas vai Ēka;
		2. Nomnieks nemaksā Līgumā paredzētos maksājumus, ja ir bijuši vismaz trīs maksājumu kavējumi, kas kopā pārsniedz divu maksājumu periodu;
		3. Nomnieks bez Iznomātāja piekrišanas ir nodevis Telpas apakšnomā;
		4. Nomnieks veic patvaļīgu Telpas vai tās daļas pārbūvi, pārplānošanu, nojaukšanu, maina to funkcionālo nozīmi, bojā to.
		5. Nomnieks izmanto Telpas citiem mērķiem kā noteikts Līguma 1.3.punktā vai pārkāpj to izmantošanas noteikumus;
		6. Nomnieks 10 (desmit) dienu laikā pēc Iznomātāja rakstiska brīdinājuma saņemšanas, turpina pārkāpt citus Līguma noteikumus.
		7. Telpas nepieciešamas Iznomātājam.
	2. Iznomātājs ir tiesīgs, rakstiski informējot Nomnieku 3 (trīs) mēnešus iepriekš, vienpusēji atkāpties no nomas Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja nomas objekts Iznomātājam nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai.
	3. Ja Nomnieks neatbrīvo Telpu Līgumā noteiktajos gadījumos un nenodod tās Iznomātājam ar pieņemšanas – nodošanas aktu, Nomnieks maksā līgumsodu 10% apmērā no ikmēneša nomas maksas par katru dienu līdz Telpu atbrīvošanai un nodošanai.
	4. Pēc Līguma termiņa beigām 2 (divu) darba dienu laikā Nomnieks nodod Iznomātājam Telpas ar pieņemšanas – nodošanas aktu, ne sliktākā stāvoklī, kādā tās tika saņemtas, ņemot vērā dabisko nolietojumu.
	5. Pēc nomas attiecību izbeigšanas Nomnieks nodod Iznomātājam bez atlīdzības Nomnieka izdarītos neatdalāmos uzlabojumus, pārbūves un ietaises, kurām jābūt lietošanas kārtībā. Tiek nodotas lietas un aprīkojums, kas nodrošina Telpas normālu lietošanu, kā arī priekšmeti, kuri nav atdalāmi nesabojājot tos un virsmas, pie kurām tie piestiprināti.
8. **AIZTURĒJUMA TIESĪBAS**

8.1. Puses vienojas, ka Iznomātājs būs tiesīgs izmantot Civillikumā paredzētās aizturējuma tiesības, tai skaitā, aizturēt nomātajā Telpā visu esošo mantu līdz saistību izpildei no Nomnieka puses.

8.2. Gadījumā, ja Nomnieks nemaksā Līgumā paredzētos maksājumus pilnā apmērā ilgāk kā 30 (trīsdesmit) dienas pēc Līgumā noteiktā termiņa.

8.3. Ja ir iestājies Līguma 8.2.punktā minētais gadījums un Iznomātājs ir izmantojis aizturējuma tiesības, tad Nomnieks, parakstot šo Līgumu, pilnvaro Iznomātāju glabāt aizturēto mantu, Nomnieks apņemas atlīdzināt Iznomātāja izdevumus saistībā ar aizturētās mantas glabāšanu, kā arī pilnvaro Iznomātāju pārdot aizturēto mantu par brīvu cenu bez izsoles, lai Iznomātājs varētu nolīdzināt savu prasījumu pret Nomnieku, ja Iznomātājs aizturējuma tiesību izmantojis ilgāk kā par desmit (10) kalendāram dienām.

1. **CITI NOTEIKUMI**
	1. Visi Līguma grozījumi un papildinājumi ir spēkā, ja tie ir izteikti rakstiskā formā un tos parakstījušas abas Puses. Šādi grozījumi un papildinājumi kļūst par šī Līguma neatņemamu sastāvdaļu.
	2. Puses garantē, ka personai, kas slēdz Līgumu, ir visas likumiskās tiesības, juridiskais pamats un attiecīgais pilnvarojums, lai slēgtu Līgumu un uzņemtos tajā noteiktās saistības.
	3. Iznomātājs no savas puses, lai nodrošinātu efektīvāku Līgumsaistību izpildi un operatīvu informācijas apmaiņu, pilnvaro atbildīgo personu, kura ir tiesīgs parakstīt Telpu nodošanas - pieņemšanas aktus, kontrolēt Ēkas un Telpu stāvokli visā Līguma darbības laikā:

9.3.1.Viesītes pilsētas, Viesītes pagasta, Saukas pagasta, Rites pagasta un Elkšņu pagasta pārvaldes vadītāju: Sanita Lūse, tālrunis +371 26670482, elektroniskā pasta adrese: sanita.luse@jekabpils.lv .

* 1. Visi strīdi, kas rodas Līguma sakarā, vispirms tiek risināti Pušu savstarpējās sarunās. Ja Puses savstarpējās sarunās strīdus neatrisina, tad strīdi tiek izšķirti Latvijas Republikā spēkā esošo normatīvo aktu paredzētā kārtībā tiesā.
	2. Ja Līguma izmaiņas ir saistītas ar izmaiņām Latvijas Republikas normatīvajos aktos, spēkā ir pēdējās. Ja kādi Līguma punkti kļūst pretrunā ar likumu, tas neietekmē Līguma darbību kopumā. Spēkā neesošie punkti it jāaizstāj ar citiem Līguma mērķim un saturam atbilstošiem punktiem.
	3. Savstarpējās Pušu attiecības, kas netika paredzētas Līgumā, ir regulējamas saskaņā ar Latvijas Republikas spēkā esošajiem normatīvajiem aktiem.
	4. Līgums ir sagatavots uz 5 (piecām) lapām latviešu valodā, divos eksemplāros ar vienādu juridisko spēku, no kuriem viens glabājas pie Iznomātāja, otrs pie Nomnieka
1. **PUŠU REKVIZĪTI UN PARAKSTI**

|  |  |
| --- | --- |
| **Iznomātājs:****Jēkabpils novada pašvaldība**Reģistrācijas Nr.90000024205Brīvības iela 120,Jēkabpils,Jēkabpils novads, LV-5201Tālrunis: 65236777, fakss 65207304E-pasts: pasts@jekabpils.lv | **Nomnieks:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Nodokļu maksātāja numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iela\_\_, \_\_\_\_\_, LV-\_\_\_\_\_\_\_\_\_\_Tālrunis:E-pasts:  |

 /\_\_\_\_\_\_\_\_\_\_\_\_\_\_\_/ / \_\_\_\_\_\_\_\_\_\_\_\_\_\_ /

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

1. pielikums

pie pašvaldībai piederošās nedzīvojamās telpas Nr. 001-211

 ar kopējo platību 22,9 kvadrātmetri Smilšu ielā 2, Viesīte, Jēkabpils novads,

 būvē ar kadastra apzīmējumu 5615 001 0432 001,

nomas tiesību izsoles noteikumiem

**PIETEIKUMS DALĪBAI MUTISKĀ IZSOLĒ**

**IZSOLES OBJEKTS:** pašvaldībai piederošās nedzīvojamā telpa Nr. 001-211 ar kopējo platību 22,9 kvadrātmetri Smilšu ielā 2, Viesīte, Jēkabpils novads, būvē ar kadastra apzīmējumu 5615 001 0432 001.

Pretendents:

|  |  |
| --- | --- |
| Nosaukums/vārds uzvārds*, ja pretendents ir fiziska persona* |  |
| Reģistrācijas Nr./personas kods: |  |
| Juridiskā adrese/deklarētā adrese: |  |
| Faktiskā adrese: |  |
| Kontaktpersona: |  |
| Tālrunis: |  |
| Oficiālā elektroniskā adrese, ja ir aktivizēts tās konts: |  |
| Elektroniskā pasta adrese: |  |
| Bankas konts: |  |
| Persona, kura ir tiesīga pārstāvēt pretendentu vai pilnvarotā persona: *(vārds, uzvārds, personas kods).*  |  |

Ar šī pieteikuma iesniegšanu *(Pretendenta nosaukums vai vārds, uzvārds)* (turpmāk - Pretendents) piesaku savu dalību pašvaldībai piederošās nedzīvojamās telpas Nr. 001-211 ar kopējo platību 22,9 kvadrātmetri Smilšu ielā 2, Viesīte, Jēkabpils novads, būvē ar kadastra apzīmējumu 5615 001 0432 001, (turpmāk – Nomas objekts) nomas tiesību izsolei.

Nomas laikā Nomas objekta izmantošanas mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Nomas tiesību Pretendents piekrīt, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm un apliecina, ka:

1. Pretendents ir iepazinies ar Nomas objekta nomas tiesību izsoles noteikumiem, t.sk. ar mutiskas izsoles norises kārtību.
2. Pretendentam ir zināms Nomas objekta stāvoklis un piekrīt to nomāt saskaņā ar normatīvo aktu, nomas līguma un Nomas objekta nomas tiesību izsoles noteikumiem.
3. Pretendentam ir skaidras un saprotamas Pretendenta tiesības un pienākumi, kas ir noteikti Nomas objekta nomas tiesību izsoles noteikumos, tajā skaitā nomas līgumā un normatīvajos aktos, tiem piekrīt un iebildumus neceļ.
4. Pretendentam uz pieteikuma iesniegšanas dienu nav neizpildītu maksājumu saistību par līgumiem un/vai nav tiesvedība civillietā ar Jēkabpils novada pašvaldību, vai tās iestādi (struktūrvienību), vai Jēkabpils novada domes dibinātu kapitālsabiedrību.
5. Pretendents nav atzīstams par nelabticīgu nomnieku, saskaņā ar Nomas objekta nomas tiesību izsoles noteikumos noteiktajiem kritērijiem.
6. Pretendentam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu, kas lielāki par 150 euro, tostarp nekustamā īpašuma nodokļu parādu.
7. Pretendents *piekrīt/nepiekrīt* (nevajadzīgo svītrot) savu personas datu (telefona numura, oficiālās elektroniskās adreses, ja ir aktivizēts tās konts, vai elektroniskās pasta adreses (ja ir)) apstrādei informācijas nosūtīšanai un saziņai saskaņā ar pretendentam sniegto un Jēkabpils novada pašvaldības privātuma politikā iekļauto (www.jekabpils.lv sadaļa Privātuma politika) informāciju un, ka ir iepazinies ar Jēkabpils novada pašvaldības privātuma politikā iekļauto informāciju.
8. Pretendents piekrīt, ka saziņai ar Pretendentu tiek izmantots pieteikumā norādītā oficiālā elektroniskā adrese, ja ir aktivizēts tās konts vai elektroniskā pasta adrese.

Pielikumā:

1. Drošības naudas iemaksu apliecinošs dokuments uz \_\_\_ lp.
2. Uzņēmumu reģistra izziņa vai attiecīgās ārvalsts kompetentas institūcijas izziņa par Pretendenta amatpersonu pārstāvības tiesībām uz \_\_\_lp.
3. Pilnvara pārstāvēt Pretendentu izsolē un parakstīt nomas līgumu, ja Pretendentu pārstāv persona, kuras pārstāvības tiesības nav norādītas Uzņēmumu reģistra vai ārvalstu reģistra izsniegtajā izziņā uz \_\_\_ lp.
4. citi pielikumi.

*(vieta un datums)*

*(amata nosaukums) (paraksts) (paraksta atšifrējums)*